VI.
(Návrh)
KOMUNIKÉ
Vláda Slovenskej republiky na svojej …… schôdzi …………. 2002 prerokovala a schválila návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 391/1999 Z. z., ktorým sa ustanovujú podrobnosti o technických požiadavkách na strojové zariadenia v znení nariadenia vlády Slovenskej republiky č. 475/2000 Z. z.
Toto nariadenie vlády nadväzuje na Národnou radou Slovenskej republiky schválenú novelu zákona č. 264/1999 Z. z. o technických požiadavkách na výrobky a o posudzovaní zhody a o zmene a doplnení niektorých zákonov. V nariadení sú riešené niektoré podrobnosti, ktoré dopĺňajú technické požiadavky na strojové zariadenia.
Toto nariadenie vlády Slovenskej republiky spolu s ďalšími nariadeniami, ktoré upravujú podrobnosti o technických požiadavkách na ďalšie skupiny určených výrobkov budú znamenať zvýšenú ochranu životov, zdravia a majetku našich občanov a tiež životného prostredia a umožnia podpísanie Protokolu k Európskej dohode o pridružení uzatvorenej medzi Európskymi spoločenstvami a ich členskými štátmi na jednej strane a Slovenskou republikou na druhej strane o posudzovaní zhody a uznávaní priemyselných výrobkov (PECA).